Highway to Hell

{{Infobox Album
| Όνομα  = Highway to Hell
| Είδος  = Στούντιο άλμπουμ
| Καλλιτέχνης  = AC/DC
| Εξώφυλλο  = Acdc Highway to Hell.JPG
| Background = lavender
| Κυκλοφορία  = 27 Ιουλίου 1979 (παγκοσμίως)3 Αυγούστου 1979 (ΗΠΑ)8 Νοεμβρίου 1979 (Αυστραλία)
| Ηχογράφηση  = Φεβρουάριος - Απρίλιος 1979 στο Μαϊάμι και το Λονδίνο
| Είδος_Μουσικής  = Hard Rock, Rock and roll
| Διάρκεια  = 41:42
| Δισκογραφική  = Atlantic Records
| Παραγωγός  = Ρόμπερτ Τζον "Mutt" Λανγκ
| Προηγούμενο album  = If You Want Blood (You Got It) (1978)| Αυτό το album  = Highway to Hell (1979)| Επόμενο album  = Back In Black (1980)}}Highway to Hell είναι ο τίτλος του έκτου στούντιο δίσκου του Αυστραλιανού hard rock συγκροτήματος AC/DC, ο οποίος κυκλοφόρησε στις 27 Ιουλίου του 1979 μέσω της δισκογραφικής εταιρείας "Atlantic Records", μία εβδομάδα αργότερα στις Ηνωμένες Πολιτείες και στις 8 Νοεμβρίου 1979 στην Αυστραλία.

Ιστορία του δίσκου

Το "Highway to Hell" ήταν ο πρώτος δίσκος των AC/DC του οποίου την παραγωγή δεν έκαναν ο Χάρι Βάντα και ο Τζορτζ Γιανγκ. Το συγκρότημα ξεκίνησε τη σύνθεση τραγουδιών και την ηχογράφηση ντέμο, τον Ιανουάριο του 1979 στα "Albert Studios" του Σίδνεϊ, όπου γνώρισαν τον παραγωγό Έντι Κρέιμερ. Ο Κρέιμερ απολύθηκε λίγο αργότερα, με τον Ρόμπερτ Τζον "Mutt" Λανγκ να παίρνει τη θέση του, παραμένοντας, εκτός του "Highway to Hell" και για τα επόμενα δύο άλμπουμ του συγκροτήματος. Οι ηχογραφήσεις του δίσκου πραγματοποιήθηκαν στα "Criteria Studios" του Μαϊάμι τον Φεβρουάριο του 1979 και στα "Roundhouse Studios" του Λονδίνου τους δύο επόμενους μήνες.

Από τις 1 Μαΐου μέχρι τις 5 Αυγούστου του 1979, το συγκρότημα περιόδευσε στις Ηνωμένες Πολιτείες και τον Καναδά, δίνοντας 55 συναυλίες. Ακολούθησε μία σύντομη ευρωπαϊκή περιοδεία, για να συνεχίσουν για άλλους δύο μήνες στις Ηνωμένες Πολιτείες. Η χρονιά έκλεισε με το συγκρότημα να περιοδεύει στη Μεγάλη Βρετανία, τη Γερμανία και τη Γαλλία.

Ο δίσκος κυκλοφόρησε στα τέλη Ιουλίου παγκοσμίως και μία εβδομάδα αργότερα στις Ηνωμένες Πολιτείες, όντας το πρώτο άλμπουμ του συγκροτήματος το οποίο κατάφερε να μπει στο Top-100 του Billboard, φθάνοντας στο # 17. Στη Μεγάλη Βρετανία έφθασε στο # 8, ενώ μπήκε στο Top-10 στη Γαλλία και τη Γερμανία. Τον δίσκο συνόδευαν τα επιτυχημένα σινγκλ "Highway to Hell" και "Touch too Much", βοηθώντας το άλμπουμ να γίνει πλατινένιο σε διάστημα έξι μηνών. Πλέον, το "Highway to Hell" έχει βραβευθεί ως επτά φορές πλατινένιο στις Ηνωμένες Πολιτείες, πέντε φορές πλατινένιο την Αυστραλία και διπλά πλατινένιο στον Καναδά.

Στην Αυστραλία, ο δίσκος κυκλοφόρησε με ελαφρώς διαφορετικό εξώφυλλο, παρουσιάζοντας φλόγες και την ταστιέρα ενός μπάσου κάτω από τη φωτογραφία του συγκροτήματος από τη διεθνή έκδοση του δίσκου.

Αυτός ήταν ο τελευταίος δίσκος των AC/DC με τον Μπον Σκοτ στη σύνθεση τους, αφού ο τραγουδιστής έχασε τη ζωή του στις 19 Φεβρουαρίου 1980. Οι τελευταίες του ηχογραφημένες λέξεις του είναι "Shazbot, na-nu na-nu" και βρίσκονται στο κομμάτι "Night Prowler". Η συγκεκριμένη φράση χρησιμοποιούνταν στην τηλεοπτική σειρά "Mork and Mindy" από τον Ρόμπιν Ουίλιαμς.

Τα Χριστούγεννα του 2013, το σινγκλ "Highway to Hell" κυκλοφόρησε και πάλι με σκοπό τον εορτασμό των σαράντα χρόνων του συγκροτήματος και τα έσοδα από τις πωλήσεις του να δωρίζονται σαν φιλανθρωπία υπέρ της πρόληψης του καρκίνου. Το σινγκλ έφθασε στο # 4 των βρετανικών τσαρτ, όντας το μοναδικό Top-10 σινγκλ της καριέρας τους για τη συγκεκριμένη χώρα.

Τραγούδια
1. Highway to Hell (A. Young, M. Young, Scott) - 3:29
2. Girls Got Rhythm (A. Young, M. Young, Scott) - 3:24
3. Walk All Over You (A. Young, M. Young, Scott) - 5:11
4. Touch Too Much (A. Young, M. Young, Scott) - 4:28
5. Beating Around the Bush (A. Young, M. Young, Scott) - 3:57
6. Shot Down in Flames (A. Young, M. Young, Scott) - 3:23
7. Get It Hot (A. Young, M. Young, Scott) - 2:35
8. If You Want Blood (You've Got It) (A. Young, M. Young, Scott) - 4:38
9. Love Hungry Man (A. Young, M. Young, Scott) - 4:18
10. Night Prowler (A. Young, M. Young, Scott) - 6:18

Θέσεις τσαρτ

Βραβεία
Highway to Hell (άλμπουμ)
Αυστραλία (ARIA Certification) : 5 x πλατινένιος 
Ηνωμένες Πολιτείες (RIAA Certification) : 7 x πλατινένιος 
Καναδάς (CRIA Certification) : 2 x πλατινένιος 
Ηνωμένο Βασίλειο (BPI Certification) : Χρυσός 
Αργεντινή (CAPIF Certification) : Χρυσός 
Ελβετία (IFPI Certification) : Πλατινένιος 
Αυστρία (IFPI Certification) : Χρυσός 
Γαλλία (SNEP Certification) : Πλατινένιος 

Μέλη των AC/DC
Η σύνθεση του συγκροτήματος κατά τις ηχογραφήσεις του "Highway to Hell" είχε την εξής μορφή:

 Μπον Σκοτ - κύρια φωνητικά
 Άνγκους Γιανγκ - κιθάρα
 Μάλκολμ Γιανγκ - κιθάρα, φωνητικά
 Κλιφ Ουίλιαμς - μπάσο, φωνητικά
 Φιλ Ραντ - τύμπανα

Παραπομπές

Πηγές
 Highway to Hell - AC/DC | Songs, Reviews, Credits, Awards | AllMusic
 Prindle Record Reviews - ACDC - Mark's Record Reviews
 1979 AC/DC Tour Dates

Άλμπουμ του 1979
Άλμπουμ των AC/DC